jkorsvik/nowiki_second_scrape_merged huggingface dataset:
Folla (elv)

Folla («den brede») er en elv i Innlandet fylke. 
Follas kilder ligger ca. 950 moh sør for Dovreplatået hvor elva renner mot nordøst gjennom Fokstumyrene, Vålåsjøen, Avsjøen til Hjerkinn i Dovre kommune. Her dreier den mot øst og renner inn i dalen Folldalen, gjennom kommunene Folldal og Alvdal, og munner til slutt ut i Glåma ved Alvdal sentrum.
Folla er Glåmas tredje største bielv.


== Forurensing ==

Folla er sterkt forurenset av tungmetaller (mest kopper, sink og kadmium) fra nedlagte koppergruver. På den ca. 10 km lange strekningen fra Folldal sentrum til innløpet av Grimsa er konsentrasjonen av tungmetaller for stor til at fisk kan overleve over lengre tid. Det foregår arbeid med å begrense avrenningen fra Folldal Gruver.
Høsten 2008 ble det oppdaget at de nedlagte Tverrfjellet gruver på Hjerkinn er blitt fulle av vann lenge før antatt slik at det nå er begynt å renne tungmetaller inn i Hjerkinndammen. Det er foreløpig uklart hvor stor trussel dette vil utgjøre for det øverste partiet av elva.


== Referanser ==
Stolsfjorden

Stolsfjorden, lokalt kalt Flekkefjorden, er en fjord i Flekkefjord kommune i Agder. Den er rundt 13 kilometer lang, og går nordvestover fra  Andabeløya på vestsida av Fedafjorden inn til byen Flekkefjord. Navnet kommer av en fjellformasjon, som med litt godvilje kan sees som en stol i trollformat.
Ytterst er den bred, men smalner til slik at farleia, spesielt for større fartøyer, går på vestsiden av en del øyer. Småbåter går gjerne gjennom Pollsundet på østsiden, der bredden tilsier vikeplikt dersom to snekker møtes.
Fra Kjeøy og inn til Flekkefjord kalles fjorden Lafjord. Lafjorden ender i et trangt sund ved Grønnes, som er dels knaus og dels morenebanke. Innafor er «byfjorden» og havneområdet, som var svært populært i seilskutetiden som opplagsplass over vinteren. Gjennom Flekkefjord by, smalner fjorden inn til et trangt sund, kalt Elva, som er under 50 meter bredt. Nord for sundet fortsetter Stolsfjorden, nå som Grisefjorden. Austadvika går sørøstover fra Grisefjorden, mellom Flekkefjord sentrum og Drangeid. Grisefjorden fortsetter inn til bygda Loga, 2,5 kilometerl lenger nord. Fjorden ender i pollen Loja, som ligger ved Flikka, som har forbindelse via den kanaliserte elva Løgan (også kalt Logakanalen). Loja har vært arena for NM i kajakk siden der var rimelig gode vindforhold og passe lengde for banene.
De indre delene av fjorden har normalt svært liten tidevannsforskjell. Dette viser bl.a. igjen ved at der er mere enn hundre båtstøer/båthus under tak langs strendene, der eierne bare trenger å bekymre seg for ekstrem springflo (stormflo) og eventuell isdannelse.


== Referanser ==


== Eksterne lenker ==
 (en) Stolsfjorden – kategori av bilder, video eller lyd på Commons
Lisa Resch

Lisa Resch (født 4. oktober 1908, død 31. januar 1949) var en tysk alpinist. Hun var med på å dominere kvinnelig alpinsport på 1930-tallet, sammen med lagvenninnene Christl Cranz og Käthe Grasegger.
I perioden fra 1934 til 1939 vant hun åtte medaljer i verdensmesterskap, høydepunktet var gullmedaljen i utfor under VM 1938.
I 1936 deltok hun under OL i Garmisch-Partenkirchen, der hun kom på sjetteplass i kombinasjonen.


== VM-medaljer ==
VM 1934 i St. Moritz (Sveits): Sølv i slalåm og kombinasjonen, bronse i utfor
VM 1937 i Chamonix (Frankrike): Bronse i slalåm
VM 1938 i Engelberg (Sveits): Gull i utfor, sølv i kombinasjonen
VM 1939 i Zakopane (Polen): Sølv i utfor, bronse i kombinasjonen


== Referanser ==


== Eksterne lenker ==
(en) Lisa Resch – Olympedia 
(en) Lisa Resch – Sports-Reference (OL-resultater – arkivert) 
(en) Lisa Resch – FIS (alpint) 
(en) Lisa Resch – ski-db.com
Lafjord (Flekkefjord)

Lafjord, eller Lafjorden, er en del av Stolsfjorden i Flekkefjord kommune i Vest-Agder. Den begynner ved Kjeøy og går fire kilometer nordover til Flekkefjord sentrum, og består av to poller, der Grønnessundet danner et naturlig skille (bredde ca. 150 meter). Gjennom Flekkefjord går det et trangt sund som er under femti meter bredt, til Grisefjorden på andre sida. Bybrua er til å åpnes for større båter. Dette var vanlig når tønnefabrikkens fullastede lekter skulle ut for å losse sildetønner. 
På vestsida av fjorden ligger bygda Fjellse. Byen Flekkefjord ligger rundt hele den indre delen av fjorden, lokalt kalt Byfjorden med Tjørsvågvika, fra Sveigeodden i vest til Grønnes på østsida.  Ett nyere byggefelt, Raulifeltet, har orientering mot Lafjorden, sammen med en del eldre og nyere bebyggelse på Svege/Sveiga.


== Referanser ==
Øystein Sonstad

Øystein Sonstad (født 5. januar 1970 i Stjørdal) er en norsk cellist, kjent som solist med de ledende orkestrene i Norge.
I hjemtraktene gikk han i lære hos Harald Raaen såvel som ved Kåre Opdals Lørdagsskole.
Sonstad var i denne tiden med i Nidaros Strykekvartett,
De Unges Kammerorkester og Trøndersolistene.
Han tok hovedfag under Aage Kvalbein ved Norges musikkhøgskole (møtte blant annet
Mstislav Rostropovitsj) og videre studier ved 
Royal Northern College of Music i Manchester under Emma Ferrand.
Han har vært medlem i Oslo Strykekvartett fra starten (1991) og bidratt til deres
plateutgivelser og den årlige G-kraft-festivalen.  Han var også  ansatt som solist i Kringkastingsorkestret (1997–2003). 
I tillegg er han medlem i Det Norske Kammerorkester og Risør Festival Strings (del av Risør Kammermusikkfestival).
Han er også arrangør og komponist.
Han har blant annet komponert musikken til Cumulusteatret’s Kærlighed og dæmoner (2003) og Skyggen (2005).
Som medlem av Oslo Strykekvartett vant han Spellemannsprisen med utgivelsen «The Schubert Connection» i 2014. 
Øystein Sonstad spiller på en Jean Baptiste Rogeri cello fra 1690, utlånt av Musica Dextra.


== Premier ==
Leonarde Rose Award i Manchester, for beste postgraduate eksamen
Trøstepremie i Talentiaden 1990
Forbrukersamvirkets kulturpris 1992, med 50 000 kroner det med Verdal Teaterlag
1. pris Prinsesse Astrids musikkpris 1996 med 50 000 kroner!
1. pris Ungdomssymfonikernes solistkonkurranse 1993.
Ole Vig-prisen 2001
Spellemannprisen 2014


== Referanser ==
Grisefjorden

Grisefjorden er en del av Stolsfjorden i Flekkefjord kommune i Agder. Den er 2,5 kilometer lang. Fjorden fortsetter gjennom Loga med en delvis naturlig kanal inn til pollen Loia, som ligger ved Flikka, som trolig er opphav til navnet Flekkefjorden. Småbåter kan gå helt inn.
Fjorden ligger nord for Flekkefjord sentrum, og er forbundet med Lafjord på sørsida gjennom et trangt sund kalt Elva. Fjordens nordlige ende ligger ved bygda Loga. Austadvika går sørøstover mellom Uenes og Drangeid, og på andre sida av Drangeid ligger innsjøen Selura.


== Referanser ==
Georg Brandes-Prisen

Georg Brandes-Prisen er en dansk pris som er innstiftet av Litteraturkritikernes laug (Litteraturkritikernes Lav) i 1969. Prisen deles ut i desember eller januar og tildeles en forfatter for et kritisk verk som er utkommet det siste året. Prisen er oppkalt etter forfatter og filosof Georg Brandes (1842–1927).
Prisen ble innstiftet på en ekstraordinær generalforsamling i Litteraturkritikernes laug den 23. september 1969 og den ble delt ut første gang den 26. november 1969. Med prisen følger et pengebeløp, som opprinnelig var på DKK 1 000, men som gradvis er blitt regulert og nå (dvs. fra 2001) er på DKK 30 000.
Foruten Georg Brandes-Prisen deler Litteraturkritikernes laug også ut Kritikerprisen.


== Prismottakere ==


== Eksterne lenker ==
Litteraturkritikernes Laug – offisiell hjemmeside
Paula Wiesinger

Paula Wiesinger (født 27. februar 1907 i Bozen, død 12. juni 2001 i Seiser Alm) var en italiensk fjellklatrer og alpinist.
Wiesinger var en av pionerene innen Union internationale des associations d'alpinisme, og klatret mange vanskelige ruter, blant annet i Dolomittene.
Wiesinger var også en dyktig og fremgangsrik alpinist. Hun ble italiensk mester 13 ganger. I 1932 ble hun verdensmester i utfor i Cortina d’Ampezzo. I kombinasjonen ble hun nummer seks. I VM 1933 i Innsbruck ble hun nummer fire i utfor, og i 1934 ble hun nummer fem i slalåm i St. Moritz.
Hun deltok også i OL 1936 i Garmisch-Partenkirchen, der hun ble nummer 16 i kombinasjonen.


== Referanser ==


== Eksterne lenker ==
(en) Paula Wiesinger – Olympedia 
(en) Paula Wiesinger – Sports-Reference (OL-resultater – arkivert) 
(en) Paula Wiesinger – FIS (alpint) 
(en) Paula Wiesinger – ski-db.com 
(de) Wiesingers hotell
(de) FemBiografie Paula Wiesinger Bilder, lenker og litteraturhenvisninger
Åptafjorden

Åptafjorden er en fjordarm av Lyngdalsfjorden i Farsund kommune i Agder. Den er rundt syv kilometer lang. Fjorden går i nordvestlig retning fra innløpet på nordsida av Lyngdalsfjorden, inn til bygda Åpta. Sidefjorden Drangsfjorden går mot nordøst, og regnet inn til botnen av Drangsfjorden er Åptafjorden ni kilometer lang. Den største øya i fjorden er Åptøya, som ligger innerst i fjorden ved bygda Åpta.Fylkesvei 465 følger sørvestsida av fjorden, hvor også Briseidbygda ligger, kommunesentrum i tidligere Herad kommune.


== Referanser ==
Frieda Dänzer

Frieda Dänzer (født 16. november 1931 i Adelboden, død 21. januar 2015) var en sveitsisk alpinist. Hun tilhørte verdenseliten i samtlige disipliner i andre halvdel av 1950-årene.
Starten på Dänzers idrettskarriere var forbundet med vanskeligheter. I januar 1950 falt hun og pådro seg et komplisert brudd i høyrebeinet, som det tok et halvt år å lege. Hun kom raskt tilbake på landslaget, men ble ikke tatt ut til VM 1954 i Åre, selv om hun like før VM hadde blitt sveitsisk mester i utfor i Wengen.
De følgende årene oppnådde hun imidlertid stor internasjonal suksess. Under OL 1956 i Cortina d'Ampezzo tok hun sølv i utfor bak lagvenninnen Madeleine Berthod. Hun tok VM-sølv i kombinasjonen. To år senere ble hun den store stjernen blant de kvinnelige alpinistene under VM 1958 i Badgastein. Hun tok medalje i tre av de fire disiplinene, og hun ble verdensmester i kombinasjonen.


== Referanser ==


== Eksterne lenker ==
(de) Frieda Dänzer – Munzinger Sportsarchiv 
(en) Frieda Dänzer – Olympics.com 
(en) Frieda Dänzer – Olympic.org 
(en) Frieda Dänzer – Olympedia 
(en) Frieda Dänzer – Sports-Reference (OL-resultater – arkivert) 
(en) Frieda Dänzer – FIS (alpint) 
(en) Frieda Dänzer – ski-db.com
Listafjorden

Listafjorden er en fjord på grensa mellom Farsund og Flekkefjord kommuner i Vest-Agder. Den ligger på vestsida av halvøya Lista. Fra innløpet ved Lista fyr går fjorden i nordøstlig retning til sørsida av øyene Hidra og Andabeløya, hvor Fedafjorden fortsetter nordøstover inn til Kvinesdal.Selve Listafjorden er 10 kilometer lang, mens Listafjorden og Fedafjorden til sammen er 26 kilometer lang. 
Fra Listafjorden går sidefjorden Strandsfjorden nordover mellom Hidra og Andabeløya, og Eidsfjorden går østover på nordsida av Lista. 


== Referanser ==
Kelsey Grammer

Allen Kelsey Grammer (født 1955) er en amerikansk skuespiller og produsent kjent fra rollen som Frasier Crane i komiseriene Cheers og Frasier. Han har også stemmen til tegnefilmfiguren Sideshow Bob i den animerte TV-serien The Simpsons. Han hadde hovedrollen i komiserien Back to You (2007–2008) og dramaserien The Last Tycoon (2016), samt en fast rolle i krimserien Proven Innocent (2019).
Grammer har som skuespiller medvirket i over 120 film- og tv-produksjoner.Han TV-debuterte i 1979 og filmdebuterte i 1992. 
Han har også vært virksom som regissør, blant annet for flere episoder av Frasier. I tillegg har han vært produsent for flere kjente amerikanske TV-serier, deriblant Frasier og Medium. 


== Priser og utmerkelser ==
Han har vunnet fire Emmy-priser for sin rolle som Frasier Crane, og en for sin rolle (stemme) som Sideshow Bob. Han har også vunnet to Golden Globes (begge for rollen som Frasier Crane).I 2001 fikk han en stjerne på Hollywood Walk of Fame.


== Bakgrunn ==
Grammer ble født på Saint Thomas på De amerikanske Jomfruøyer. Hans familie er blitt sagt å være forfulgt av tragedier. I 1968 ble hans far drept like utenfor sitt hjem og i 1975 ble hans søster drept etter først å ha blitt bortført. I 1980 ble hans halvbror drept av en hai.


== Referanser ==


== Eksterne lenker ==
(en) Kelsey Grammer – kategori av bilder, video eller lyd på Commons 
(en) Kelsey Grammer på Internet Movie Database 
(sv) Kelsey Grammer i Svensk Filmdatabas 
(da) Kelsey Grammer på Filmdatabasen 
(da) Kelsey Grammer på Scope 
(fr) Kelsey Grammer på Allociné 
(en) Kelsey Grammer på AllMovie 
(en) Kelsey Grammer hos Turner Classic Movies 
(en) Kelsey Grammer hos Rotten Tomatoes 
(en) Kelsey Grammer hos The Movie Database 
(en) Kelsey Grammer hos Internet Broadway Database
Ivar Møller

Ivar Møller (født 7. mai 1915, død 13. november 2008) fra Mandal var en norsk motstandsmann og radiotelegrafist under andre verdenskrig. 
Møller var utdannet baker, og seilte som stuert i utenriksfart før krigen brøt ut. Han mislyktes i første omgang med å komme seg over til Storbritannia sjøveien, men lyktes i å komme over svenskegrensen og mønstret på kvarstadbåten MT «B.P. Newton» i Göteborg. Dette var en av de to båtene som kom seg over til Skottland.
Han ble så vervet som agent i Secret Intelligence Service (SIS) og fikk trening som radiotelegrafist og soldat. Det første oppdraget i det okkuperte Norge var Operasjon Cygnus sommeren 1943 hvor Møller sammen med Dagfinn Ulriksen rapporterte om skipstrafikken fra basen på Skorpa og Lille Batalden. De holdt på fra september til mai året etter, da de ble hentet av en MTB og brakt tilbake til Shetland. Samme året kom de tilbake til Norge og Florø-traktene i forbindelse med Operasjon Gaupe, hvor de rapporterte om skipstrafikken fra Stavenesodden. Denne operasjonen varte i syv måneder. Møller skrev i 1999 bok om krigsopplevelsene sammen med Gustav Valand.
Etter krigen seilte Møller både i utenriksfart og hvalfangst før han giftet seg og startet delikatesseforretning og spisested i hjembyen.


== Utmerkelser ==
St. Olavsmedaljen med ekegren
Krigsmedaljen (to ganger)
Haakon VII jubileumsmedalje
Deltagermedaljen
Distinguished Service Order


== Bibliografi ==
Falsk fisker kaller London  – 1999, sammen med Gustav Valand


== Referanser ==
Grimsa

Grimsa er en fjellelv som springer ut i Rondane, i Dovre kommune og munner ut i Folla ved Grimsbu i Folldal kommune.
Elva renner rolig med jevnt fall gjennom den naturskjønne Grimsdalen, et fjellparti preget av avrundede fjellformasjoner og rik fjellflora.
I de nedre delene av elveforløpet meandrer Grimsa dypt nedskåret i Grimsmoen, Sør-Norges største sammenhengende grus- og sandavsetning.
Elva er kalkrik og produktiv på insekter og annen fiskenæring.
Vassdraget ble i 1986 vernet mot kraftutbygging i Verneplan III for vassdrag.


== Referanser ==
Einunna

Einunna er en fjellelv som renner gjennom Einunndalen i Folldal kommune. Elven har sine kilder i innsjøen Fundin, Setalbekken og Marsjøen (via bekken Mela), og flyter sammen med Folla ved Egnund, på grensen mellom Folldal og Alvdal. 
Einunna er kraftig regulert med reguleringsmagasin i Markbulia, Elgsjø, Fundin og Marsjøen. Einunna kraftverk har inntaksmagasin i Markbulia. Einunnaelva tas inn i en overføringstunnel til Savalen rett nedstrøms avløpet fra Einunna kraftverk. Her utnyttes vannkraften i Savalen kraftverk. 
Det er søkt om konsesjon for bygging av nytt Einunna kraftverk og utvidet regulering av vassdraget. NVE har i sin innstilling av juni 2012 frarådet dette.


== Referanser ==
Oscar Krogh

Oscar Waldemar Krogh (født 19. mai 1886 i Kristiania, død 27. februar 1961) var en norsk lektor. Krogh var teatermann, skolemann og litteraturhistoriker. Han vokste opp i Oslo med Carl Nærup som pleiefar. Han tok examen artium i 1907 og ble cand.philol. i 1918 med en hovedoppgave om Henrik Ibsen. Han hadde ambisjoner om å bli skuespiller og en tid var han tilknyttet Fahlstrøms teater. Han valgte senere å bli lærer og var ansatt ved Stabekk skole fra 1926 til 1951.
Krogh skrev lærebøker i engelsk, bearbeidet flere utgaver av engelske noveller og redigerte fire utgaver av Nyere norsk prosa i utvalg.  Han medvirket i 30-40 programmer i NRK radio om emner som litteratur, språk og historie. Han var også en hyppig foredragsholder ved folkeakademiene. 


== Bibliografi ==
De historiske personer i Henrik Ibsens drama Fru Inger til Østeraat, samt en historisk kommentar. – Oslo, 1918
English short stories for the young ones. – Oslo, 1929 (flere senere utg.)
Nyere norsk prosa. – Oslo, 1929 (revidert 1939, 1942, og 1953)
Let us begin English!. – Oslo, 1939 (flere senere utg.)
Science and fiction : a reader for the science side. – Oslo, 1946
This England : a reader for the modern language side. – Oslo, 1947
Engine

Engine er et amerikansk progressiv metal band.
Bandet ble startet i 1999 og er et sideprosjekt av Fates Warning vokalist Ray Alder.


== Diskografi ==
Engine (1999)
Superholic (2002)


== Medlemmer ==
Ray Alder – Vokal
Bernie Versailles – Gitar
Joey Vera – Bassgitar
Pete Parada – Slagverk


== Eksterne lenker ==
(en) Engine på Discogs 
(en) Engine på MusicBrainz 
(en) Engine på Songkick 
(en) Engine på AllMusic 
Engine på Encyclopaedia Metallum
Scott Macartney

Scott Macartney (født 19. januar 1978 i Seattle, Washington) er en amerikansk alpinist.
Han fikk først overskrifter da han vant bronse i utfor under Junior-VM 1998 i franske Megève.
Macartney har kjørt i verdenscupen siden november 1999. I 2002 deltok han i OL i Salt Lake City, der han ble nr. 25 i utfor og nr. 29 i super-G. I 2005 startet han i verdensmesterskapet der han kom på 28.-plass i super-G.
Karrierens beste resultat kom 29. januar 2006, da han kjørte inn til en overraskende andreplass i super-G-rennet i Garmisch-Partenkirchen. Han har i tillegg en tredjeplass i utfor fra 15. desember 2007 (Val Gardena).
19. januar 2008 falt han i utforløypa i Kitzbühel i en hastighet på over 140 km/t. Han mistet bevisstheten og ble lagt i kunstig koma. Han slapp unna uten bruddskader, og kunne forlate sykehuset allerede etter tre dager.
Macartney kom seg etter skadene, og ble tatt ut på det amerikanske landslaget foran verdenscupsesongen 2008-09.


== Pallplasseringer i verdenscupen ==


== Referanser ==


== Eksterne lenker ==
(en) Scott Macartney – Olympedia 
(en) Scott Macartney – Sports-Reference (OL-resultater – arkivert) 
(en) Scott Macartney – FIS (alpint) 
(en) Scott Macartney – ski-db.com
Keminmaa

Keminmaa er en kommune i landskapet Lappland i Finland. Keminmaa har omtrent 9 000 innbyggere og har et areal på 644,05 km². Før 1979 het kommunen Kemi landkommune (svensk: Kemi landskommun, finsk: Kemin maalaiskunta).
Keminmaa er en finskspråklig kommune.


== Eksterne lenker ==
Offisielt nettsted 
(en) Keminmaa – kategori av bilder, video eller lyd på Commons
Carl Menke

Carl Menke (født 3. juli 1906) var en tysk landhockeyspiller som deltok i de olympiske leker 1936 i Berlin.
Menke vant en olympisk sølvmedalje i landhockey under OL 1936 i Berlin. Han var med på det tyske laget som kom på andreplass i landhockeyturneringen. I semifinalen slo de Nederland med 3-0, men tapte finalen til India med 1-8. Menke spilte en kamp i OL-turneringen.


== OL-medaljer ==
1936  Berlin -  Sølv i landhockey (Tyskland)


== Eksterne lenker ==
(en) Carl Menke – Olympedia 
(en) Carl Menke – Sports-Reference (OL-resultater – arkivert) 
(en) Carl Menke – databaseOlympics.com (arkivert)
Hermann auf der Heide

Hermann auf der Heide (født 1. juni 1911, død 17. oktober 1984) var en tysk landhockeyspiller som deltok i de olympiske leker 1936 i Berlin.
Auf der Heide vant en olympisk sølvmedalje i landhockey under OL 1936 i Berlin. Han var med på det tyske laget som kom på andreplass i landhockeyturneringen. I semifinalen slo de Nederland med 3-0, men tapte finalen til India med 1-8. Auf der Heide spilte en kamp i OL-turneringen.


== OL-medaljer ==
1936  Berlin -  Sølv i landhockey (Tyskland)


== Eksterne lenker ==
(en) Hermann auf der Heide – Olympedia 
(en) Hermann auf der Heide – Sports-Reference (OL-resultater – arkivert) 
(en) Hermann auf der Heide – databaseOlympics.com (arkivert)
Karl Dröse

Karl Dröse (født 27. desember 1913 i Frankfurt am Main, død 16. september 1996) var en tysk landhockeyspiller som deltok i de olympiske leker 1936 i Berlin.
Dröse vant en olympisk sølvmedalje i landhockey under OL 1936 i Berlin. Han var målvakt på det tyske laget som kom på andreplass i landhockeyturneringen. I semifinalen slo de Nederland med 3-0, men tapte finalen til India med 1-8. Dröse spilte tre kamper som målvakt i OL-turneringen.
Dröses nevø, Horst Dröse ble olympisk mester i landhockey under Sommer-OL 1972 i München.


== OL-medaljer ==
1936  Berlin -  Sølv i landhockey  Tyskland


== Eksterne lenker ==
(en) Karl Dröse – Olympedia 
(en) Karl Dröse – Sports-Reference (OL-resultater – arkivert) 
(en) Karl Dröse – databaseOlympics.com (arkivert)
Werner Hamel

Werner Hamel (født 9. februar 1911, død 25. juli 1987) var en tysk landhockeyspiller som deltok i de olympiske leker 1936 i Berlin.
Hamel vant en olympisk sølvmedalje i landhockey under OL 1936 i Berlin. Han var med på det tyske laget som kom på andreplass i landhockeyturneringen. I semifinalen slo de Nederland med 3-0, men tapte finalen til India med 1-8. Hamel spilte to kamper i OL-turneringen.


== OL-medaljer ==
1936  Berlin -  Sølv i landhockey (Tyskland)


== Eksterne lenker ==
(en) Werner Hamel – Olympedia 
(en) Werner Hamel – Sports-Reference (OL-resultater – arkivert) 
(en) Werner Hamel – databaseOlympics.com (arkivert)
Reidar Tønsberg

Reidar Samuel Tønsberg (født 23. mars 1893 i Oslo, død 12. mars 1956) var en norsk turner. Han representerte Christiania Turnforening.
27 år gammel deltok han i sommer-OL 1920 i Antwerpen, der han deltok på det norske laget som vant sølv i lagkonkurransen. Danmark vant denne konkurransen.
På nasjonalt nivå har han også tre NM-gull: i 1921, 1923 og 1924.


== Eksterne lenker ==
(en) Reidar Tønsberg – Olympedia 
(en) Reidar Tønsberg – Sports-Reference (OL-resultater – arkivert) 
(en) Reidar Tønsberg – databaseOlympics.com (arkivert) 
Profil på DatabaseOlympics Arkivert 29. september 2007 hos Wayback Machine.
Norgesmestre i turn
Alfred Gerdes

Alfred Gerdes (født 24. oktober 1916 i Berlin, død 10. desember 1962) var en tysk landhockeyspiller som deltok i de olympiske leker 1936 i Berlin.
Gerdes vant en olympisk sølvmedalje i landhockey under OL 1936 i Berlin. Han var med på det tyske laget som kom på andreplass i landhockeyturneringen. I semifinalen slo de Nederland med 3-0, men tapte finalen til India med 1-8. Gerdes spilte tre kamper i OL-turneringen.


== OL-medaljer ==
1936  Berlin -  Sølv i landhockey (Tyskland)


== Eksterne lenker ==
(en) Alfred Gerdes – Olympedia 
(en) Alfred Gerdes – Sports-Reference (OL-resultater – arkivert) 
(en) Alfred Gerdes – databaseOlympics.com (arkivert)
Hans Scherbart

Hans Scherbart (født 16. desember 1905) var en tysk landhockeyspiller som deltok i de olympiske leker 1936 i Berlin.
Scherbart vant en olympisk sølvmedalje i landhockey under OL 1936 i Berlin. Han var med på det tyske laget som kom på andreplass i landhockeyturneringen. I semifinalen slo de Nederland med 3-0, men tapte finalen til India med 1-8. Scherbart spilte tre kamper i OL-turneringen.


== OL-medaljer ==
1936  Berlin -  Sølv i landhockey (Tyskland)


== Eksterne lenker ==
(en) Hans Scherbart – Olympedia 
(en) Hans Scherbart – Sports-Reference (OL-resultater – arkivert) 
(en) Hans Scherbart – databaseOlympics.com (arkivert)
Harald Huffmann

Harald Huffmann (født 3. juni 1908 i Essen, død 20. desember 1992 samme sted) var en tysk landhockeyspiller som deltok i de olympiske leker 1936 i Berlin.
Huffmann vant en olympisk sølvmedalje i landhockey under OL 1936 i Berlin. Han var med på det tyske laget som kom på andreplass i landhockeyturneringen. I semifinalen slo de Nederland med 3-0, men tapte finalen til India med 1-8. Huffmann spilte tre kamper i OL-turneringen.


== OL-medaljer ==
1936  Berlin -  Sølv i landhockey (Tyskland)


== Eksterne lenker ==
(en) Harald Huffmann – Olympedia 
(en) Harald Huffmann – Sports-Reference (OL-resultater – arkivert) 
(en) Harald Huffmann – databaseOlympics.com (arkivert)